Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
13 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 0.91 จุด (0.05%) ปิดภาคเช้าที่ 1,655.76 จุด ด้วยมูลค่าการซื้อขาย 23,386.17 ล้านบาท
Most Positive Impact: PTT (+1.4 จุด), CPALL (+0.88 จุด), BBL (+0.37 จุด)
Most Negative Impact: CPN (-0.44 จุด), BDMS (-0.31 จุด), TOP (-0.3 จุด)
แนวโน้มตลาดบ่าย
ตลาดหุ้นไทยปรับตัวลดช่วงลบจนสามารถมายืนแดนบวกได้ สวนทางกับตลาดหุ้นสหรัฐเมื่อคืนนี้ที่ Dow Jones ติดลบไป 2.32% โดยกลุ่มที่เข้ามาช่วยหนุนดัชนีในวันนี้ได้แก่ กลุ่มพาณิชย์(+1.39 จุด) พลังงาน(+0.85 จุด) ธนาคาร(+0.64 จุด) ส่วนกลุ่มที่กดดันดัชนีได้แก่ กลุ่มอสังหา(-0.8 จุด) และกลุ่มโรงพยาบาล(-0.71 จุด)
ประเด็นที่จะเป็นปัจจัยบวกต่อตลาด คือ การที่นายหลิว เหอ รองนายยกรัฐมนตรีของจีน เตรียมเดินทางเยือนหรัฐฯ เพื่อเบิกทางสู่การเจรจาของ 2 ผู้นำ (ทรัมป์ และ สี) โดยตลาดหุ้นจีนได้ปรับตัวบวกตอบรับข่าวนี้ไปแล้ว เราเชื่อว่าหลังการประชุม G20 ช่วงปลายเดือน พ.ย. น่าจะได้เห็นความคืบหน้าในทางบวกต่อประเด็นข้อพิพาททางการค้า ส่วนเรื่องราคาน้ำมันน่าจะทรงตัวเนื่องจากมีความเสี่ยงที่ผู้ผลิตรายใหญ่อย่าง ซาอุดิอาราเบีย อิรัก สหรัฐอเมริกา รัสเซีย จะไม่ลดกำลังการผลิต ดังนั้นราคาน้ำมันที่ระดับปัจจุบันที่ต่ำกว่าช่วงต้นปีจะลดภาวะเงินเฟ้อจากต้นทุนพลังงานในกลุ่มประเทศเกิดใหม่
คงมุมมอง SET Index ฟื้นตัวโดยมีเป้าหมายในเดือน พ.ย. ที่ 1,710 กลยุทธ์การลงทุนเน้นไปที่หุ้นปันผลสูง และหุ้นผลประกอบการเด่นต่อเนื่อง
ประเด็นที่ต้องติดตามในวันพรุ่งนี้ติดตามอัตราการว่างงานของจีน ขณะที่ไทยจะมีการประชุมกนง.เพื่อกำหนดนโยบายทางการเงิน ส่วนฝั่งยูโรโซนจะมีการรายงานจะมีประกาศ GDP โดยตลาดคาดการณ์ไว้ที่ 1.7% YoY และฝั่งอเมริกาจะมีการรายงาน Core CPI เดือน ต.ค. โดยตลาดคาดการณ์ไว้ที่ 0.2% YoY และสต็อคน้ำมันดิบประจำสัปดาห์ วันศุกร์ยูโรโซนจะมีการรายงาน CPI เดือน ต.ค. โดยตลาดคาดการณ์ที่ 2.2% YoY
หุ้นแนะนำ PTTGC TISCO SAWAD